Document ID: 32012R1192

KOMISIJAS REGULA (ES) Nr. 1192/2012
(2012. gada 12. decembris),
ar ko izbeidz importa reģistrāciju, kura ar Regulu (ES) Nr. 548/2012 noteikta ar gāzi pildītu, neuzpildāmu kabatas krama šķiltavu importam, ko nosūta no Vjetnamas un kam ir vai nav deklarēta Vjetnamas izcelsme
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (turpmāk “pamatregula”), un jo īpaši tās 14. pantu,
pēc apspriešanās ar Padomdevēju komiteju,
tā kā:
1. Izmeklēšana par tiesību aktu apiešanu un importa reģistrēšana
(1)
Komisija 2012. gada 26. jūnijā ar Regulu (ES) Nr. 545/2012 (2) sāka izmeklēšanu par tādu antidempinga pasākumu iespējamo apiešanu, kuri ar Padomes Regulu (EK) Nr. 1458/2007 (3) noteikti Ķīnas Tautas Republikas izcelsmes ar gāzi pildītu, neuzpildāmu kabatas krama šķiltavu importam, ko veic, importējot no Vjetnamas nosūtītas ar gāzi pildītas, neuzpildāmas kabatas krama šķiltavas, kam ir vai nav deklarēta Vjetnamas izcelsme. Ar šo regulu tika noteikta arī minētā importa reģistrēšana.
(2)
Šī regula neskar ar Regulu (ES) Nr. 548/2012 sāktās izmeklēšanas rezultātus.
2. Reģistrēšanas izbeigšana
(3)
Tā kā Ķīnas Tautas Republikas izcelsmes ar gāzi pildītu, neuzpildāmu kabatas krama šķiltavu importam noteikto antidempinga pasākumu termiņš ir beidzies (4), būtu jāizbeidz Vjetnamas nosūtītu ar gāzi pildītu, neuzpildāmu kabatas krama šķiltavu, kam ir vai nav deklarēta Vjetnamas izcelsme, importa reģistrēšana,
IR PIEŅĒMUSI ŠO REGULU.
1. pants
Muitas iestādēm ar šo tiek uzdots izbeigt saskaņā ar Regulas (ES) Nr. 548/2012 2. pantu veikto importa reģistrēšanu.
2. pants
Šī regula stājas spēkā 2012. gada 14. decembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 12. decembrī

Labels: 3
1
4
18